รัฐบาลไทย-ข่าวทำเนียบรัฐบาล-ศาสตร์พระราชา สู่การพัฒนาอย่างยั่งยืน
วันศุกร์ที่ 9 ธันวาคม 2559
ศาสตร์พระราชา สู่การพัฒนาอย่างยั่งยืน
ศาสตร์พระราชา สู่การพัฒนาอย่างยั่งยืน พลเอก ประยุทธ์ จันทร์โอชา นายกรัฐมนตรี กล่าวในรายการ “ศาสตร์พระราชา สู่การพัฒนาอย่างยั่งยืน” ออกอากาศทางโทรทัศน์รวมการเฉพาะกิจแห่งประเทศไทย วันศุกร์ที่ 9 ธันวาคม 2559 เวลา 20.15 น.
ศาสตร์พระราชา สู่การพัฒนาอย่างยั่งยืน พลเอก ประยุทธ์ จันทร์โอชา นายกรัฐมนตรี กล่าวในรายการ“ศาสตร์พระราชา สู่การพัฒนาอย่างยั่งยืน”ออกอากาศทางโทรทัศน์รวมการเฉพาะกิจแห่งประเทศไทย วันศุกร์ที่9ธันวาคม2559เวลา20.15น.
สวัสดีครับ พ่อแม่พี่น้องชาวไทยที่รักทุกท่านในช่วงเวลานี้ พี่น้องประชาชนชาวใต้ หลายจังหวัดประสบปัญหาอุทกภัย เป็นบริเวณกว้าง ซึ่งในการนี้ สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงห่วงใยพสกนิกรในพื้นที่ ซึ่งได้รับผลกระทบจากภัยธรรมชาติในครั้งนี้ และทรงพระราชทานถุงยังชีพ ให้แก่ผู้ประสบอุทกภัย เพื่อช่วยเหลือบรรเทาความเดือดร้อนแก่ประชาชนในแต่ละพื้นที่ด้วยนะครับซึ่งได้สร้างความปลื้มปิติเป็นล้นพ้น
รัฐบาล ได้เฝ้าติดตามสถานการณ์น้ําท่วมภาคใต้มาอย่างต่อเนื่องและใกล้ชิด แม้ภัยธรรมชาตินั้นจะเป็นสิ่งที่มนุษย์ควบคุมไม่ได้ แต่เมื่อรู้ว่าจะเกิดขึ้นก็จําเป็นต้องป้องกัน เพื่อลดความเสียหาย โดยได้มีการแจ้งข่าวสารให้ประชาชนทราบอย่างทั่วถึง รวมทั้งการให้คําแนะนําในการปฏิบัติตัว การป้องกันเหตุจมน้ํา เมื่อเกิดขึ้นแล้ว เราก็ต้องช่วยกันแก้ไขปัญหาต่อไปนะครับให้ทุเลาเบาบางลง โดยมีการเตรียมแผนเผชิญเหตุไว้ล่วงหน้า เช่น การจัดชุดเคลื่อนที่เร็ว และเครื่องมืออุปกรณ์ด้านสาธารณภัย พร้อมปฏิบัติการเผชิญเหตุตลอด24ชั่วโมง และช่วยเหลือผู้ประสบภัยให้เร็วที่สุด ทุกหน่วยงาน ทั้งฝ่ายปกครอง ฝ่ายบรรเทาสาธารณภัย ผู้นําท้องถิ่น ตํารวจ ทหาร ต้องช่วยกันระดมสรรพกําลัง ลงไปช่วยเหลือประชาชนอย่างเต็มที่ ทั้งนี้เพื่อให้ประชาชน ผู้ประสบภัย ปลอดภัย อุ่นใจ และกลับมาดําเนินชีวิตเป็นปกติให้ได้โดยเร็วที่สุด สําหรับการฟื้นฟู การสํารวจความเสียหาย ต้องพร้อมปฏิบัติทันที ภายหลังที่สถานการณ์คลี่คลาย
ทั้งนี้ ขอให้ประชาชนในพื้นที่เสี่ยงภัย เฝ้าติดตามประกาศเตือนภัยอย่างใกล้ชิด และปฏิบัติตามคําแนะนําอย่างเคร่งครัดนะครับสําหรับผู้ประสบภัยสามารถติดต่อขอรับความช่วยเหลือได้ที่ศูนย์ป้องกันและบรรเทาสาธารณภัยเขตสํานักงานป้องกันและบรรเทาสาธารณภัยจังหวัดและสาขาในพื้นที่หรือโทรฯสายด่วนนิรภัย1784ตลอด24ชม.นะครับ
การแก้ไขปัญหาดังกล่าวอย่างยั่งยืนนั้น ผมขอให้พี่น้องประชาชนเข้าใจว่า รัฐบาลพยายามดําเนินการโดยคํานึงถึงประโยชน์ส่วนรวมเป็นหลักให้มากที่สุดนะครับที่สําคัญก็คือรัฐบาลและประชาชนจะต้องให้ความร่วมมือซึ่งกันและกัน เพื่อการแก้ปัญหาร่วมกันต่อไป ผมได้สั่งการให้หน่วยงานที่เกี่ยวข้อง กระทรวงเกษตรและสหกรณ์กระทรวงทรัพยากรธรรมชาติและสิ่งแวดล้อมกระทรวงมหาดไทย ให้ไปศึกษาแนวทางในการแก้ปัญหาน้ําท่วมในพื้นที่ภาคใต้อย่างยั่งยืนให้ได้โดยเร็วตามแนวทางของพระบาทสมเด็จพระเจ้าอยู่หัวรัชกาลที่9นะครับและจะนําบรรจุไว้ในแผนบริหารจัดการน้ําแบบบูรณาการระยะยาวของรัฐบาลด้วย
พี่น้องประชาชนชาวไทยทุกท่านครับ
ถ้าเราลองทบทวนดูให้ดีให้รอบด้านเราจะพบว่าปัญหาต่าง ๆ ภายในประเทศของเรานั้นล้วนเกิดจากคนเป็นส่วนใหญ่เพราะถ้าหากคนไทยไม่ได้รับการศึกษาที่มีมาตรฐาน สุดท้ายก็จะสร้างปัญหาสังคมอีกทั้งหากความเหลื่อมล้ําทางการศึกษาการเข้าไม่ถึงระบบการศึกษาที่มีคุณภาพให้เป็นระดับสากลก็จะนําไปสู่ปัญหาเศรษฐกิจเพราะประชากรของประเทศนั้นจะทํามากินไม่ได้พึ่งตนเองไม่ได้ไม่ยั่งยืนปัญหาทั้ง2มิตินั้นจะผสมผสานกันทําให้เกิดแรงต้านในเชิงลบ กลายเป็นปัญหาการเมืองจนในที่สุดกระทบต่อความมั่นคงและความสงบเรียบร้อยภายในประเทศอาจส่งผลกระทบไปถึงความสัมพันธ์ระหว่างประเทศ ทั้งในมิติการเมือง เศรษฐกิจ สังคม รวมทั้งสิ่งแวดล้อมอีกด้วย
ศาสตร์พระราชาแห่งองค์พระบาทสมเด็จพระปรมินทรมหาภูมิพลอดุลยเดชรัชกาลที่9ทรงให้ความสําคัญด้านการพัฒนาคนด้วยการศึกษาเป็นอย่างมากโดยทรงพัฒนาด้านการศึกษาทั้งในระบบโรงเรียนและนอกระบบโรงเรียนมาโดยตลอดเพื่อให้การศึกษาแก่ประชาชนอย่างทั่วถึง แม้แต่ผู้ที่ด้อยโอกาสและสถานที่ที่ห่างไกลทั้งที่เป็นชาวไทยภูเขาหรือประชาชนที่อยู่ในท้องถิ่นชายแดนห่างไกลจากการคมนาคมโดยการพระราชทานพระราชทรัพย์ร่วมสร้างโรงเรียนตํารวจตระเวนชายแดนเพื่อสอนหนังสือให้แก่พี่น้องประชาชนเหล่านั้น โดยพระราชทานนามว่า“โรงเรียนเจ้าพ่อหลวงอุปถัมภ์”ทรงสร้าง“โรงเรียนร่มเกล้า”ในพื้นที่ห่างไกลทุรกันดาร และในพื้นที่ปฏิบัติการของผู้มีอุดมการณ์ทางการเมืองทรงตั้ง“โรงเรียนราชประชาสมาสัย”สําหรับบุตรธิดาของผู้ป่วยเป็นโรคเรื้อนได้มีโอกาสได้เรียนไม่ถูกรังเกียจและอีกหลาย ๆ โรงเรียนนะครับที่จะช่วยลดความเหลื่อมล้ําในสังคมไทยและยกระดับคุณภาพชีวิตของพสกนิกรชาวไทย
ที่ผ่านมาสมเด็จพระเจ้าอยู่หัวมหาวชิราลงกรณ บดินทรเทพยวรางกูรรัชกาลปัจจุบัน ได้ทรงเจริญรอยตามเบื้องพระยุคลบาทโดยทรงน้อมนํา“ศาสตร์พระราชา”แห่งองค์สมเด็จพระบรมชนกนาถทรงทราบดีว่าเยาวชนในถิ่นทุรกันดารยังด้อยโอกาสในการศึกษาโดยทรงพระกรุณาโปรดเกล้าฯรับโรงเรียนมัธยมศึกษาในถิ่นทุรกันดาร6แห่งซึ่งกระทรวงศึกษาธิการก่อตั้งขึ้นไว้ในพระบรมราชูปถัมภ์ได้แก่“โรงเรียนมัธยมพัชรกิติยาภา”ในจังหวัดนครพนมกําแพงเพชรและสุราษฎร์ธานีและ“โรงเรียนมัธยมสิริวัณวรี”ในจังหวัดอุดรธานี สงขลา ฉะเชิงเทราและเสด็จพระราชดําเนินไปทรงวางศิลาฤกษ์ด้วยพระองค์เองอีกทั้งยังพระราชทานวัสดุอุปกรณ์การศึกษาอันทันสมัยเช่น คอมพิวเตอร์ โทรทัศน์ วีดิทัศน์ พระราชทานคําแนะนํา และทรงส่งเสริมให้โรงเรียนดังกล่าวนั้นดําเนินโครงการอันเป็นประโยชน์แก่นักเรียนเช่น โครงการอาชีพอิสระ เพื่อให้เยาวชนใช้ความรู้ประกอบอาชีพเลี้ยงตนและครอบครัวได้เมื่อจบการศึกษา ทั้งนี้ได้ทรงเสด็จพระราชดําเนินไปทรงเยี่ยมโรงเรียนและทรงติดตามผลการศึกษารวมทั้งโปรดเกล้าฯ ให้พระราชธิดาทั้งสองพระองค์ได้ทรงร่วมกิจกรรมของโรงเรียนต่าง ๆอยู่เสมอ
ในส่วนของรัฐบาลนี้ นอกจากจะน้อมนําศาสตร์พระราชาอันนับว่าเป็นแนวทางพระราชทานมาสู่การปฏิบัติแล้ว ยังให้ความสําคัญกับการปฏิรูปการศึกษาไปสู่ยุคศตวรรษที่21ซึ่งเน้นให้ผู้เรียนมีความคิดวิเคราะห์ ความคิดริเริ่ม มีจินตนาการมีการสนใจข้อมูลข่าวสารรอบตัว ที่ส่งผลกระทบต่อการตัดสินใจและการดําเนินชีวิตการประกอบอาชีพ และการประกอบกิจการใด ๆ ก็ตามความสนใจใฝ่รู้ และศึกษาแนวโน้มการคาดการณ์อนาคตบนพื้นฐานของฐานข้อมูลและสถิติ และการศึกษาเพื่อการประกอบอาชีพให้ทุกคนมีงานทําเหล่านี้เป็นต้นนะครับซึ่งมีการดําเนินการที่สําคัญ ได้แก่ นโยบาย“ลดเวลาเรียน เพิ่มเวลารู้”เพื่อให้ผู้เรียนมีทั้งความรู้ทางวิชาการความรู้ทางปฏิบัติการ และความรู้คิดอ่านตามเหตุผลความเป็นจริงด้วยการบริหารจัดการเวลาเรียนของสถานศึกษาใหม่สามารถลดเวลานั่งเรียนในห้อง แล้วเพิ่มเวลาการปฏิบัตินอกห้องเรียน ได้ราว1,000- 1,200ชั่วโมงต่อปีให้เพิ่มสาระในการเรียนรู้ดังกล่าวให้เกิดผลสัมฤทธิ์ให้ได้มากที่สุด และสามารถนําไปใช้ปฏิบัติได้จริงสําหรับการบริหารจัดการเวลาเรียนภาษาอังกฤษนั้นเราสามารถขยายเวลาเรียนภาษาอังกฤษ ในชั้นประถมศึกษา จากเดิม40ชั่วโมงต่อปี เป็น200ชั่วโมงต่อปี/รวมทั้งการจัดทําแอพพลิเคชั่นภาษาอังกฤษ“Echo English”เพื่อสร้างมาตรฐานความสามารถด้านภาษาอังกฤษของผู้เรียนโดยอิงมาตรฐานสากล(CEFR)มาปรับให้เข้ากับบริบทของไทย
นอกจากนี้ การส่งเสริมการศึกษาเรียนรู้ผ่านเครือข่ายเทคโนโลยีสารสนเทศ เพื่อการศึกษา (UniNet)สําหรับสถานศึกษาใช้บริการมากกว่า10,000แห่งทั่วประเทศและโครงการส่งเสริมการศึกษานอกระบบผ่านทีวีสาธารณะโดยการติวเข้มเติมความรู้ โดยสถานีวิทยุโทรทัศน์ เพื่อการศึกษาETVของกระทรวงศึกษาธิการ และNBTของกรมประชาสัมพันธ์เป็นต้นมีกลุ่มเป้าหมายและผู้ใช้บริการปัจจุบันมากกว่า2.4ล้าน และการพัฒนา กศน. ตําบลให้เป็นกลไกขับเคลื่อนการจัดการศึกษาเพื่อสร้างโอกาสในการเรียนรู้ตลอดชีวิตในชุมชนและส่งเสริมการพัฒนาคุณภาพชีวิตของผู้ด้อยโอกาส ผู้พิการ ผู้สูงอายุ สตรี และเด็กภายใต้การเชื่อมโยงศูนย์เรียนรู้ทั้ง4ประเภทได้แก่ศูนย์เรียนรู้หลักปรัชญาเศรษฐกิจพอเพียงและเกษตรทฤษฎีใหม่ประจําตําบลศูนย์ส่งเสริมและพัฒนาประชาธิปไตยประจําตําบลศูนย์ดิจิทัลชุมชนและศูนย์การศึกษาตลอดชีวิตในชุมชน ในการน้อมนําศาสตร์พระราชาด้านการศึกษามาประยุกต์ใช้ โดยเน้นการแทรกซึมไปสู่หน่วยที่เล็กที่สุดของสังคมก็คือ ครอบครัวและหมู่บ้านและหน่วยงานบุคลากรทางการศึกษา และรัฐบาล จะต้องสร้างความมั่นใจว่าในอนาคตประเทศไทยจะมีทรัพยากรมนุษย์ที่มีคุณภาพ เป็นกําลังสําคัญในการพัฒนาประเทศสืบไป
โดยภาพรวมแล้วแนวทางการบริหารประเทศ ด้วยศาสตร์พระราชาของรัฐบาลปัจจุบันนี้มีการดําเนินการในเรื่องต่าง ๆอันประกอบด้วย1)ตั้งเป้าหมายการพัฒนา ที่ยึดถือประชาชนเป็นศูนย์กลางคือ ทําให้ประชาชนทุกคนมีความสุข มีความพึงพอใจ สอดคล้องกับแนวทางการพัฒนาที่ยั่งยืน หรือSDG2030ของUN 2)สนับสนุนและส่งเสริมการพัฒนาอย่างยั่งยืน โดยรักษาสมดุล ทั้งมิติสังคม เศรษฐกิจ และสิ่งแวดล้อม3)ส่งเสริมการแก้ปัญหา ตามแนวทางสันติวิธี และยึดแนวทางการพัฒนา "สีเขียว” 4)ส่งเสริมการปฏิรูป ที่กว้างขวางและลึกซึ้ง ในทุกมิติโดยเน้นการมีส่วนร่วมของทุกภาคส่วน5)จัดทําแผนงานโครงการที่เป็นรูปธรรมจับต้องได้ โดยกําหนดเป็นกิจกรรมหลัก รอง เสริม ในทุกประเด็นของการปฏิรูป ซึ่งต้องกําหนดตัวชี้วัดผลสัมฤทธิ์ สามารถประเมินผลการดําเนินงานได้ล่วงหน้าและตามห้วงระยะเวลา6)เสริมสร้างความเข้มแข็งให้แก่ประเทศชาติและประชาชน โดยให้มีการพัฒนาประชาธิปไตยที่เหมาะสมกับบริบทของไทย มีอัตลักษณ์ไทย7)วางรากฐานของประเทศที่ประชาชนมีคุณธรรม จริยธรรม อนุรักษ์วัฒนธรรม ประเพณี และเอกลักษณ์ความเป็นไทยอันงดงาม8)สร้างความรัก ความสามัคคี และความปรองดอง โดยรักษาความเป็นธรรม ความถูกต้อง และมีการบังคับใช้กฎหมายอย่างเท่าเทียม และเสมอภาค9)สร้างความหวังและศรัทธา บนพื้นฐานของความเป็นไปได้ แล้วทําให้เกิดขึ้นจริง เพื่อสร้างอนาคตร่วมกัน ในสิ่งที่ดีกว่า10)สร้างประเทศที่มีความเท่าเทียมทางสังคม และไม่เหลื่อมล้ําทางเศรษฐกิจ โดยส่งเสริมการพัฒนาและปฏิรูปสังคมและเศรษฐกิจ ตั้งแต่ระดับฐานรากให้เข้มแข็ง มั่นคง และปลอดภัย11)สร้างประเทศไทยให้เป็นนิติรัฐเสริมด้วยการปฏิบัติงาน ที่คํานึงถึง ทั้งรัฐศาสตร์และเศรษฐศาสตร์12)ยกระดับคุณภาพชีวิตของทรัพยากรมนุษย์อย่างต่อเนื่อง เพื่อเพิ่มศักยภาพขีดความสามารถในการแข่งขันของประเทศ โดยยกระดับประเทศไทยในเวทีโลกอย่างมียุทธศาสตร์13)เอาจริงเอาจังกับการป้องกันป้องปราม และปราบปรามการทุจริตคอร์รัปชั่น โดยสร้างกลไกการทํางาน กลไกการตรวจสอบที่บูรณาการ และสามารถป้องกันปัญหาได้อย่างยั่งยืน14)เสริมสร้างศักยภาพระบบราชการไทยทั้งฝ่ายปกครอง ฝ่ายความมั่นคง กองทัพ และสํานักงานตํารวจแห่งชาติให้ทันสมัย สร้างความเชื่อมั่น และเป็นที่พึ่งของประชาชน ได้ตลอดเวลา15)รักษาความสัมพันธ์อันดีกับทุกกลุ่มทุกภูมิภาคในประชาคมโลก ด้วยการพัฒนาความสัมพันธ์และความร่วมมือที่สร้างสรรค์ ในระดับทวิภาคีและพหุภาคี เพื่อให้เกิดความสมดุลและเสถียรภาพของโลก16)ให้ความสําคัญกับประเทศเพื่อนบ้านCLMVและอาเซียน ในการพัฒนาร่วมกัน โดยไม่ทิ้งใครไว้ข้างหลัง และต้องเดินหน้าไปพร้อม ๆ กัน ตามศักยภาพที่ทุกประเทศมีอยู่17)กระชับความสัมพันธ์ ในลักษณะเป็นห่วงโซ่เดียวกัน ด้วยการสร้างความไว้เนื้อเชื่อใจกัน และ18)ขยายความร่วมมือกับประเทศที่กําลังพัฒนา และเชื่อมโยงกับประเทศที่พัฒนาแล้ว ในลักษณะที่เป็นหุ้นส่วนเชิงยุทธศาสตร์อย่างเป็นรูปธรรม
พี่น้องประชาชนครับผมมีเรื่องที่อยากทําความเข้าใจร่วมกัน ดังนี้ในการจัดทําโครงการใด ๆ ก็ตาม เช่น โครงการก่อสร้างสาธารณูปโภคพื้นฐาน ถนนรถไฟรถไฟฟ้ามอเตอร์เวย์ เหล่านี้เป็นต้นนะครับทุกภาคส่วนย่อมเป็นผู้ที่มีส่วนได้ส่วนเสียร่วมกันทั้งสิ้นไม่ว่าจะเป็นภาครัฐข้าราชการประชาชน ทั้งประชาชนทั่วไปและผู้ประกอบการธุรกิจเอกชนในการดําเนินการบางเรื่อง บางโครงการ อาจจะตัดผ่านหรืออ้อมผ่าน ในพื้นที่ของรัฐบ้าง ของประชาชนบ้าง ก็ขึ้นอยู่กับการออกแบบ ตามหลักวิชาการ และทําให้การใช้จ่ายงบประมาณนั้น คุ้มค่ามีประสิทธิภาพสําหรับประชาชนที่ต้องสูญเสียพื้นที่ จากการเวนคืนหากเราจะคิดจะมุ่งรักษาผลประโยชน์ส่วนตัวแต่เพียงอย่างเดียวโดยไม่คํานึงถึงผลประโยชน์ส่วนร่วมหรือสาธารณชนที่จะได้รับจากโครงการต่าง ๆเช่น เพื่อการแก้ปัญหาจราจรของชาติ แต่หากเราพึงพอใจกับความเป็นอยู่แบบเดิม ๆ ของตน หรือเคยชินกับการดําเนินชีวิตในปัจจุบันและไม่ยอมรับการเปลี่ยนแปลงอะไรทั้งสิ้นถ้าเราปล่อยไว้ ไม่ดําเนินการใด ๆ เลย ปัญหาต่าง ๆ ก็คงจะไม่ได้รับการแก้ไข นะครับทั้งนี้ รัฐบาลเข้าใจถึงการสูญเสียเหล่านั้นนะครับและผมก็ไม่อยากให้มีผลกระทบกับใครทั้งสิ้น ก็อยากขอให้คํานึงถึงส่วนรวมไว้ด้วย ว่าจะได้ประโยชน์อะไรและประเทศชาติและประชาชนจํานวนมากจะได้ประโยชน์อะไร จากการสูญเสียและการเสียสละของท่านในครั้งนี้
เช่นในปัจจุบันในการแก้ปัญหาจราจร ที่ทุกคนก็บ่นกันว่าการจราจรติดขัดมากในกรุงเทพมหานครและในเมืองใหญ่ ๆนะครับและบางครั้งบางโครงการต้องมีการรื้อสะพานปรับปรุงถนนเพื่อสร้างรางรถไฟฟ้า (รฟม.) ก็เพื่อทําให้คนส่วนใหญ่ได้หันมาใช้รถไฟฟ้ามากขึ้นลดการใช้ยานพาหนะส่วนตัวลงผู้ที่ไม่ได้ใช้รถไฟฟ้าก็จะสะดวกสบายขึ้นสะดวกสบายขึ้นและค่าใช้จ่ายถูกลงและการใช้รถยนต์ส่วนบุคคลเพราะการเดินทางสะดวกสบายขึ้น ค่าใช้จ่ายถูกลง ช่วยลดการใช้รถส่วนบุคคล ทําให้ถนนว่างขึ้นในอนาคต หากไม่ทําแบบนี้ก็จะไม่มีวิธีอื่นที่สามารถทําได้ที่น่าเสียดายวันนี้ก็คือหลายคนก็ไม่เข้าใจบางคนที่ไม่เคยเข้าใจและก็พยายามที่จะไม่เข้าใจก็ไม่คิดจะเข้าใจ หรือพยายามที่จะไม่เข้าใจ แต่กลับปลุกปั่น ยุยง ใช้สื่อโซเชียลทําให้เกิดความแตกแยก นอกจากจะไม่เกิดประโยชน์สังคมโดยรวมแล้ว ยังทําลายบรรยากาศในการสร้างชาติร่วมกันอีกด้วย
ทั้งนี้ หากมีความคิดต่าง ก็ควรหาทางออกร่วมกันซึ่งอาจไม่ใช่หนทางที่ดีที่สุด แต่ก็ดีกับทุกคน แต่ควรเป็นประโยชน์กับคนส่วนใหญ่ของประเทศ เพราะเมื่อคนส่วนใหญ่ได้ประโยชน์ไปแล้วคนส่วนที่เหลือก็จะได้รับประโยชน์ไปด้วยเช่นกัน อีกประเด็นก็คือ เราทุกคนต้องยอมรับความจริงว่าในการแก้ปัญหาใด ๆนั้นที่มีความสลับซับซ้อน ซึ่งอาจต้องอดทนลําบากในระยะแรก ๆ เพื่อปลายทางที่สดใสกว่า ดีกว่าปล่อยให้เป็นปัญหาต่อไปชั่วลูกชั่วหลานเช่นในอดีตที่ผ่านมานะครับคนไทยต้องรักสามัคคีกันประเด็นดังกล่าว เป็นปัญหาสําคัญของประเทศไทย ทั้งในเรื่องการบริหารจัดการน้ํา ทั้งระบบ ซึ่งมีกิจกรรมการจัดหาแหล่งน้ํา การสร้างระบบส่งน้ํา กระจายน้ํา ระบายน้ํา ขุดร่องน้ํา และการทําแก้มลิง ฯลฯทั้งนี้บางพื้นที่ไม่ยอมให้สร้างในพื้นที่ของตน แต่ก็ต้องการน้ําหรือบางคนไม่ยอมให้สร้างเสาไฟ เดินสายไฟ ผ่านพื้นที่ของตน แต่ก็ต้องการใช้ไฟฟ้าเหมือนกันมันก็มีผลกระทบด้วยกันทั้งสิ้นทุกอย่างถูกผูกติดไว้กับผลประโยชน์ของตน เป็นหลัก ทั้งนี้ รัฐบาลมีหน้าที่ทําให้ประชาชนเหล่านี้ ได้เข้าใจถึงการพัฒนาประเทศ และให้เขาได้รับเงินทดแทนในการเวนคืนที่เพียงพอ สามารถที่จะรับกันได้ทั้งสองฝ่ายคําถามคือ จํานวนเงินเท่าใด จึงจะเหมาะสม เพราะถ้าหากว่าต้องชดเชยมากเกินไปรัฐก็ไม่มีงบประมาณพอจ่ายได้นะครับหรือเรียกน้อยไป ก็เดือดร้อน ต้องหาความพอดี ร่วมกันให้ได้ ว่าจะอยู่ตรงไหนกัน
สําหรับ การลงทะเบียน ผู้มีรายได้น้อยคือ ต่ํากว่า1แสนบาทต่อปี หลายคนก็พยายามไม่เข้าใจตัวเองก็พยายามไม่เข้าใจพยายามวิพากษ์วิจารณ์กันไปมีทั้งคนรวย คนจน คนปานกลางในพื้นที่เหล่านี้พยายามไม่เข้าใจ กลับพยายามสร้างความแตกแยกภายในประเทศ แบ่งพรรคแบ่งฝ่ายรัฐบาลเป็นรัฐบาลของทุกคนในประเทศไทยนะครับมีหน้าที่ดูแลทุกข์สุขของประชาชนที่เป็นเจ้าของประเทศ ไม่เว้นเชื้อชาติ ศาสนา เพศ วัย ฐานะทางสังคม ฐานะทางเศรษฐกิจ ไม่ใช่เป็นการบริหารบ้านเมืองเพื่อรักษาคะแนนนิยม ดังนั้น นโยบายนี้ มุ่งดูแลพี่น้องประชาชนตามโครงการผู้มีรายได้น้อยทุกกลุ่มตามโครงการ ลงทะเบียนเพื่อสวัสดิการแห่งรัฐ จํานวน8.3ล้านคน แบ่งเป็นเกษตรกร2.9ล้านรายและไม่ใช่เกษตรกร5.4ล้านราย ร้อยละ50เป็นผู้ที่มีรายได้ต่อปีไม่เกิน30,000บาท และร้อยละ65เป็นผู้ที่อายุ มากกว่า45ปี จากข้อมูลสถิติเหล่านี้จะเป็นประโยชน์ในการกําหนดนโยบายในการให้ความช่วยเหลือระยะยาว ยั่งยืน ต่อไปในอนาคต ทําให้พวกเขาเข้มแข็งให้ได้นะครับซึ่งในช่วงนี้ก็ลําบากอยู่ เราก็จําเป็นต้องช่วยดูแลเขา
ทั้งนี้ที่ผ่านมานั้น รัฐบาลก็มีมาตรการต่าง ๆ หลายอย่างในการดูแล แก้ปัญหา ให้กับพี่น้องเกษตรกร อย่าเอามาพันกันระหว่างเกษตรกรกับผู้มีรายได้น้อยนะครับผมได้แยกแยะตั้งแต่ขั้นต้นแล้วนะครับทั้งมาตรการระยะสั้น เฉพาะหน้า และมาตรการระยะยาว สร้างความยั่งยืน อาทิ เช่น การบรรเทาความเดือดร้อนการปรับปรุงพฤติกรรมการปลูกพืช การส่งเสริมSmart Farmerการชะลอการขายข้าวเหล่านี้ เป็นต้น
บัดนี้ ถึงเวลาที่จะต้องดูแลพี่น้องประชาชนกลุ่มอื่น ๆ บ้างก็ยากลําบากเช่นกัน เพราะได้รับผลกระทบจากสภาวะเศรษฐกิจ ภายในและภายนอกประเทศ ทั้งทางตรงและทางอ้อม แต่บางคน ก็อาจจะคิดแคบ ๆ นะครับบางคนอาจจะมองว่าใจร้าย จงใจสร้างภาพที่ผิด ๆ ทําลายความสามัคคีในหมู่คนไทยด้วยกันเอง โดยช่วยผู้อื่นๆ ที่มีอาชีพอื่น ๆ ไปด้วย ทําให้กลายเป็นว่าไม่ไปช่วยเกษตรกร มีผู้ประกอบการอิสระอีกมากมายที่มีรายได้น้อยดังนั้นเราถือว่าทั้งหมดมีความสําคัญต่อประเทศที่ต่างก็มีความสําคัญต่อระบบเศรษฐกิจของประเทศ หากปล่อยให้ปากกัดตีนถีบ หรือชักหน้าไม่ถึงหลัง หรือไม่สร้างความเข้มแข็ง ถ้าไม่มีมาตรการช่วยเหลือจากภาครัฐที่เหมาะสมและเร่งด่วน ประเทศชาติก็จะมีฐานรากที่สั่นคลอน แล้วเราจะเข้มแข็งได้อย่างไร
ทั้งนี้ สําหรับผู้ที่มาลงทะเบียนโดยไม่ได้เป็นผู้ที่มีรายได้น้อยจริง ผมขอร้องว่าอย่าเพิ่มภาระให้กับประเทศชาติ ให้เจ้าหน้าที่หรือสร้างความขัดแย้งให้กับเจ้าหน้าที่และรัฐบาล โดยไม่จําเป็นขอให้ ซื่อสัตย์ต่อตนเอง ต้องมาแจ้งด้วยตนเองนะครับขอให้ซื่อสัตย์กันไว้ด้วยต้องซื่อสัตย์ ให้ผู้นําหมู่บ้าน ชุมชนรับรองไว้ด้วย
การแก้ไขระบบบริหารราชการ การทําความเข้าใจกับประชาชน และการบังคับใช้กฎหมาย ทั้ง3เรื่อง มีความสัมพันธ์กัน อย่างแยกออกไม่ได้ หากทุกคนเชื่อมั่นในกฎหมาย ไว้เนื้อเชื่อใจกันให้เวลาในการทํางาน เพื่อให้มีการพัฒนาประเทศ เราก็จะหลุดพ้นจากหลุมหรือกับดักต่าง ๆ ออกไปได้
ทั้งนี้ ในระหว่างที่การแก้ปัญหาต่างๆ แบบเบ็ดเสร็จ ยังไม่เกิดขึ้น หรือเริ่มต้น หรือยังไม่ส่งผลทั้งระบบ แม้ปัญหาจะยังคงมีอยู่ แต่ก็จะค่อย ๆ ดีวัน ดีคืน ต้องขอความร่วมมือ และขอให้อดทน เพื่ออนาคตที่ดีกว่าสําหรับในกรณีที่สถานประกอบการ โรงแรม เกสเฮาส์ มีการ ต่อเติม สร้างผิดแบบไม่ถูกต้องตามกฎหมาย ผมจะเร่งรัดให้เจ้าหน้าที่เร่งดําเนินการบังคับใช้กฎหมาย ทําให้ถูกต้อง เพื่อให้เกิดมาตรฐานโดยเร็ว แล้วอย่าทําผิดกันอีก ต่อไปครับขอร้อง
สําหรับปัญหาการเมือง นักการเมืองที่ดีนั้น ผมขอชื่นชม มีมากกว่าที่ไม่ดีอย่างแน่นอน ที่ไม่ดีก็มีทั้งที่เจตนา และไม่เจตนาสําหรับผู้ที่จะเข้ามาบริหารบ้านเมือง ในอนาคตก็ต้องปรับปรุงตัวนะครับเพื่อสร้างความไว้เนื้อเชื่อใจ มีความโปร่งใส ปราศจากข้อสงสัยในเรื่องการทุจริตคอร์รัปชั่น ผลประโยชน์ทับซ้อนเราจะต้องมีนักการเมืองมือสะอาด ใจบริสุทธิ์ และมีความต้องการเข้ามารับผิดชอบในการแก้ปัญหาบ้านเมืองมากกว่าความปรารถนาเข้ามาบริหารงบประมาณแผ่นดิน ซึ่งเป็นเงินภาษีของประชาชนทั้งประเทศ อย่างเหลื่อมล้ํานะครับไม่เป็นธรรม ไม่ครบทุกเป้าหมายแต่กลับโยนภาระต่างๆเหล่านั้นหน้าที่ ความรับผิดชอบทั้งหมด ให้กับข้าราชการประจํา โดยอ้างว่าเป็นงานฟังค์ชั่นอยู่แล้วงานที่ทุกคนมีอยู่แล้วมีกฎหมายอยู่แล้วซึ่งแม้จะมีความสําคัญมาก
อย่างไรก็ตามแต่ ก็ไม่น้อยไปกว่างานด้านนโยบายที่รัฐบาล ฝ่ายบริหาร ต้องติดตามกํากับดูแล การทํางานของหน่วยงานและข้าราชการให้มีประสิทธิภาพสูงสุด โดยเฉพาะในขั้นตอนการนํานโยบายไปสู่การปฏิบัตินะครับเราต้องควบคุมอย่างทั่วถึงรวมถึงการลงโทษ ข้าราชการที่ทุจริต และ การให้ความดี ความชอบ ข้าราชการน้ําดี ไม่ใช่การบริหาร อยู่ห่าง ๆ ปล่อยให้เป็นเสรีการปฏิบัติของหน่วยงานเกินไป หรือผลักให้เป็นหน้าที่ของข้าราชการทําตามแผนงานหากเราไม่กํากับดูแล และไม่ช่วยแก้ไขปัญหาอุปสรรคในระดับนโยบาย หรือหวังเพียงจะเข้ามาชี้นํา ในกระบวนการต่าง ๆ ก็ต่อเมื่อมีประเด็นใดที่รัฐบาล นักการเมือง พรรคการเมืองได้รับผลประโยชน์คงไม่สมควรเพราะฉะนั้นทุกรัฐบาล จําเป็นต้องรับผิดชอบ ทั้งในงานฟังค์ชั่น และงานนโยบายรัฐบาล เพราะเป็นการใช้จ่ายงบประมาณของรัฐ จากทั้ง2งาน รัฐบาลนี้ทํางานอย่างเต็มที่ที่จะไม่ทําอย่างนั้นซึ่งหากปล่อยปละละเลย ให้ข้าราชการทํางานไปเหมือนระดับนโยบายกับระดับปฏิบัติแยกขาดจากกันโอกาสผิดพลาดก็จะเกิดขึ้นไม่เป็นไปตามนโยบาย อาจเกิดขึ้นได้เสมอ สุดท้ายแล้ว เราก็ต้องให้ข้าราชการรับผิดชอบทั้งหมดซึ่งคงเป็นไปไม่ได้ต้องรับผิดชอบร่วมกันเพราะความรับผิดชอบของฝ่ายบริหารในการกํากับดูแลที่บกพร่องก็ถือว่ามีความผิดเช่นกัน มากน้อยว่ากันไป
ทุกวันนี้ และ2ปีกว่าที่ผ่านมา รัฐบาล และ คสช. ก็พยายามจะทําให้ทุกอย่าง เข้าที่ เข้าทางในแนวทางที่ถูกต้องเหมาะสม โดยรัฐบาล ข้าราชการ ควรจะอยู่ในจุดใดนะครับบทบาทหน้าที่เป็นอย่างใด จะดูแลประชาชน พัฒนาประเทศอย่างไรนั้นรักษาสมดุลระบบนิเวศน์อย่างไรนั้น ทั้งหมดคือ วงจรในการใช้อํานาจ บริหาร นิติบัญญัติ ตุลาการ เพื่อทําให้บ้านเมืองสงบสุขเดินหน้าไปได้ มีการพัฒนาประเทศอย่างยั่งยืนในทุกกิจกรรม และมีการรักษากฎหมายอย่างเคร่งครัด ไม่ปล่อยปละละเลยจุดใดจุดหนึ่ง เพราะรัฐบาลนั้นเป็นผู้ใช้พระราชอํานาจของพระมหากษัตริย์ ในการบริหารประเทศตามรัฐธรรมนูญ ทํางานต่างพระเนตร พระกรรณ ด้วยการบริหารงานราชการ บริหารงบประมาณแผ่นดิน ภายใต้การปกครองระบอบประชาธิปไตยอันมีพระมหากษัตริย์ทรงเป็นประมุข จากอดีต จนถึงปัจจุบัน และในอนาคต ทุกรัฐบาลจําเป็นต้องรักษาพระราชอํานาจให้คงไว้ซึ่งความศักดิ์สิทธิ์ และทําเพื่อประชาชน เช่นที่พระมหากษัตริย์ทุกพระองค์ทรงทําเสมอมา
สําหรับในเรื่องเศรษฐกิจของประเทศ รัฐบาลอยากให้ทุกคนช่วยกันทําความเข้าใจอย่างถ่องแท้ว่าเรามีหลากหลายอาชีพ หลายระดับรายได้ ทั้งบุคคลและนิติบุคคล ซึ่งก็ขึ้นอยู่กับขนาดของสถานประกอบการและเงินทุน หากเป็นประชาชน ก็เป็นการประกอบอาชีพ อันสุจริต ด้วยความสมัครใจ บางอย่างอาจจะไม่ต้องใช้ฝีมือมากนัก อาจจะใช้เพียงประสบการณ์ ความชํานาญ ความคุ้นเคย แต่วันนี้การทํางานลักษณะนั้นรายได้อาจไม่เพียงพอ หากไม่มีการปรับตัวไม่มีการพัฒนาตนเองไปสู่การมีฝีมือ มีความรู้ เป็นคนรุ่นใหม่ เกษตรกรรุ่นใหม่ ในส่วนของภาคธุรกิจ ผู้ประกอบการขนาดเล็ก ก็ต้องมีการพัฒนาตนเองในด้านความรู้ เพิ่มขีดความสามารถพัฒนาสินค้าให้สามารถแข่งขันได้ ธุรกิจขนาดกลางก็จําเป็นต้องพัฒนาใช้เทคโนโลยี เครื่องจักร เครื่องมือ ให้ทันสมัยขึ้น โดยหาแหล่งเงินทุนทั้งจากรัฐบาลสนับสนุน และจากแหล่งอื่น ๆ ในส่วนของธุรกิจขนาดใหญ่ระดับประเทศ ข้ามชาติ ก็ต้องช่วยรัฐบาล ช่วยประชาชน ผ่านกลไกประชารัฐหรือกลไกที่เป็นความริเริ่มของตนเอง ในการสร้างความเชื่อมโยง จากภาคประชาชน ธุรกิจในประเทศ ไปในห่วงโซ่ ของตนเองด้วย เพื่อจะยกระดับรายได้ เพิ่มมูลค่า ให้กับประชาชนสําหรับสถานประกอบการSMEsจะต้องมีรายได้มากขึ้น มีกําไรมากขึ้นโดยมีการเสียภาษีที่ถูกต้องให้กับประเทศชาติ เพื่อนําไปสู่งบประมาณที่เพียงพอต่อการพัฒนาประเทศทั้งในส่วนของรัฐ สวัสดิการ การศึกษา สาธารณสุข และอื่น ๆ อีกทั้ง ประเทศไทย ยังต้องการงบประมาณอีกเป็นจํานวนมาก ในการสร้างความเชื่อมโยงทางกายภาพ อันได้แก่ การคมนาคมทั้งทางบก เรือ อากาศ นอกจากนั้นแล้ว รัฐบาลยังจําเป็นต้องสร้างเขตเศรษฐกิจ ระดับมหภาค เช่น ระเบียงเศรษฐกิจภาคตะวันออก (EEC)เขตพัฒนาเศรษฐกิจพิเศษ10แห่ง ทั่วประเทศโครงการลงทุนโครงสร้างพื้นฐานขนาดใหญ่อื่น ๆ ซึ่งต้องใช้เงินลงทุนอีกมหาศาล
ทั้งหมดนี้ ต้องการความร่วมมือซึ่งกันและกัน ทั้งภาครัฐ ภาคประชาชน ภาคเอกชน และทุกภาคส่วน สิ่งเหล่านี้ ก็จะเกิดเป็นผลสําเร็จในการช่วยลดความเหลื่อมล้ําทางด้านรายได้ของประชาชนและสถานประกอบการระดับต่างๆ เศรษฐกิจเข้มแข็งเติบโต ทั้งภายในและภายนอก และจะได้รับผลกระทบจากเศรษฐกิจภายนอกไม่มากนักนะครับเพราะเรามีภูมิคุ้มกันที่ดี พึ่งพาตนเองได้และเข้มแข็ง
ดังนั้น เราต้องกลับมามองที่ตัวเราเองว่า เราเข้าใจในประเด็นเหล่านี้หรือไม่ มากน้อยเพียงพออย่างไร ทั้งประชาชนทั่วไป เกษตรกร อาชีพอิสระ ข้าราชการ พ่อค้า และอื่น ๆนะครับว่าทุกคน คือ ห่วงโซ่ เศรษฐกิจที่สําคัญ ที่ยึดโยงระบบเศรษฐกิจของประเทศอย่างแยกออกจากกันไม่ได้
เราคงต้องมองการแก้ปัญหาอย่างเป็นระบบ ครบวงจร และแก้ปัญหาทั้งในเชิงโครงสร้าง เพิ่มการลงทุน ยกระดับตนเอง ในการพัฒนาความรู้ มีการรองรับความเสี่ยงมีพัฒนาฝีมือ รวมกลุ่มกันให้ได้นะครับโดยปัจจุบันเทคโนโลยีและดิจิทัล มีการพัฒนาไปอย่างรวดเร็ว เราจะปล่อยให้เทคโนโลยีดิจิทัล นําหน้าเราไปมากๆ เกินไป ไม่ได้ หากเราใช้ความรู้สึกเดิม ๆ ภูมิปัญญาแบบเดิม ๆในการดําเนินชีวิตต่อไปเราจะอยู่ไม่ได้อีกต่อไป จะรู้ไม่เท่าทันโลก เราต้องรู้เท่าทัน เราต้องพัฒนาตัวเอง เราต้องพิจารณาว่า จะก้าวให้ทัน ก้าวไปพร้อม ๆ กับสิ่งที่กําลังเปลี่ยนแปลง ที่แวดล้อมเราอยู่ มีการพัฒนาและเจริญเติบโต ไปได้อย่างไรหากรายได้เราไม่พอ ยังมีหนี้สิน แต่ยังคงคิดแบบเดิม ๆ ไม่เรียนรู้ เราจะอยู่อย่างลําบาก รัฐบาลก็ไม่มีงบประมาณที่ควรจะได้จากความเข้มแข็งของทุกภาคส่วน ของประเทศมาช่วยเหลือ มาจุนเจือ ค้ําจุนระบบเศรษฐกิจและสังคมของประเทศได้อีกต่อไป
ผมขอฝากข้อคิดเหล่านี้ด้วยนะครับซึ่งอยู่ในศาสตร์พระราชาแล้วทั้งสิ้น ขอให้ทุกคนช่วยตัวเองและช่วยประเทศชาติไปด้วย รัฐบาลพร้อมที่จะแสวงหาวิธีการ สนับสนุนให้ทุกอย่าง เดินหน้าไปให้ได้ โดยการใช้สติปัญญาแก้ไขปัญหาร่วมกัน ไม่ใช่ใช้งบประมาณจํานวนมาก แต่เกิดประโยชน์ไม่คุ้มค่า ไม่ยั่งยืน เหมือนเช่นเคยที่ผ่านมา
พี่น้องประชาชนครับ
สุดท้ายนี้ ผมอยากให้ทุกคน และเยาวชน ได้น้อมนํา ศาสตร์พระราชาโดยเฉพาะในเรื่องของคุณธรรมจริยธรรมมาปฏิบัติขอขอบคุณ กอ.รมน. ที่ได้ร่วมกับเสถียรธรรมสถาน ในการปลูกฝังลูกหลานไทย โดยนําเด็ก ๆ ทุกชาติ ทุกศาสนา ที่อยู่บนผืนแผ่นดินไทย มาร่วมกันร้องเพลง "พระราชาในนิทาน” ซึ่งแสดง ให้เห็นถึงพระจริยวัตรอันงดงาม ของพระบาทสมเด็จพระเจ้าอยู่ รัชกาลที่9สมเด็จพระบรมชนกนาถ และทรงเป็นแบบอย่างที่ดีให้กับสมเด็จพระเจ้าอยู่หัว รัชกาลที่10และปวงชนชาวไทยทุกคน ซึ่งแตกต่างจากการดํารงตนของพระราชา ในเทพนิยาย ที่เด็ก ๆ คุ้นเคย พระองค์ทรงนั่งอยู่บนพื้นดิน ร่วมทุกข์กับประชาชน ทรงตรากตรําพระวรกายเสด็จไปทุกหนแห่ง เพื่อดูแลพสกนิกรของพระองค์ เราทุกคนควรช่วยกัน ปลูกต้นไม้ในใจคน บ่มเพาะสิ่งดี ๆ เหล่านี้ลงในจิตใจเด็กเยาวชนไทยทุกคน เพราะจะเป็นพลังสืบสานพระปณิธานของพระองค์ท่านให้ดํารงอยู่ต่อไปคู่แผ่นดินไทยตราบนานเท่านาน
อีกตัวอย่างของการทําดีเพื่อพ่อ ได้แก่ โครงการก้าวคนละก้าว ซึ่งนายอาทิวราห์ คงมาลัย หรือ ตูน บอดี้สแลมในการวิ่งเพื่อระดมทุนจากผู้มีจิตศรัทธา ทั่วประเทศ มาช่วยเหลือโรงพยาบาลบางสะพาน จังหวัดประจวบคีรีขันธ์นะครับในการจัดซื้อเครื่องมือแพทย์ในการจัดซื้อที่ยังขาดแคลน โดยออกวิ่ง จากกรุงเทพฯ ไป อ.บางสะพาน จังหวัดประจวบคีรีขันธ์ ระยะทางรวม400กิโลเมตร ตั้งแต่วันที่1 – 10ธันวาคมนะครับๆ ก็อาจจะมีการติดขัดทางการจราจรอยู่บ้างนอกจากจะเป็นการอุทิศแรงกาย แรงใจ ทํางานเพื่อสังคมแล้วก็ยังเป็นการออกกําลังเป็นตัวอย่างให้กับเยาวชนและประชาชน เป็นความคิดที่สร้างสรรค์นะครับของผู้ที่มีชื่อเสียงในสังคม ที่สําคัญเป็นการทําการกุศลที่สิ้นเปลืองน้อยที่สุด ใช้แรงกาย แรงใจ แต่ได้รับผลตอบรับมากที่สุดนะครับขอเป็นกําลังใจให้กับผู้ที่เข้าร่วมกิจกรรมในครั้งนี้ทุกคนด้วยนะครับ
ขอบคุณครับ ขอให้ทุกคนมีความสุขในวันหยุดสุดสัปดาห์
สวัสดีครับ